STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.55 | 2021.gada 1.jūlijā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas pārstāvis | − | V.Rakstiņš |
| Ārlietu ministrijas pārstāve | − | G.Japiņa |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | D.Butāne |
| Ekonomikas ministrijas pārstāve | − | L.Stauvere |
| Ekonomikas ministrijas pārstāve | − | A.Gavrilova |
| Ekonomikas ministrijas pārstāve | − | Z.Uzuliņa |
| Finanšu ministrijas valsts sekretāre | − | B.Bāne |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāve | − | I.Terinka |
| Izglītības un zinātnes ministrijas pārstāvis | − | R.Kārkliņš |
| Izglītības un zinātnes ministrijas pārstāvis | − | M.Platonovs |
| Izglītības un zinātnes ministrijas pārstāve | − | R.Gintaute-Marihina |
| Kultūras ministrijas pārstāvis | − | U.Zariņš |
| Labklājības ministrijas valsts sekretārs | − | I.Alliks |
| Labklājības ministrijas pārstāvis | − | M.Badovskis |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Veselības ministrijas pārstāvis | − | K.Bērziņš |
| Veselības ministrijas pārstāve | − | J.Feldmane |
| Veselības ministrijas pārstāve | − | E.Juhņeviča |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Valsts kancelejas pārstāve | − | I.Gailīte |
| Valsts kancelejas pārstāve | − | I.Pavlova |
| Valsts kancelejas pārstāve |  | D.Holma |
| Valsts kancelejas pārstāve | − | E.Diure |
| Valsts kancelejas pārstāvis | − | R.Grāvītis |
| Pārresoru koordinācijas centra pārstāvis | − | V.Vesperis |
| Krīzes vadības padomes sekretariāta vadītāja p.i. | − | K.Druvaskalns |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Valsts policijas pārstāvis | − | A.Grišins |
| Valsts policijas pārstāvis | − | L.Arājs |
| Rīgas pašvaldības policijas pārstāvis | − | A.Aronovs |
| Valsts robežsardzes pārstāvis | − | A.Rogozins |
| Latvijas Brīvo arodbiedrību savienības priekšsēdētājs | − | M.Baldzēns |
| Latvijas Izglītības un zinātnes darbinieku arodbiedrības priekšsēdētāja | − | I.Vanaga |
| Latvijas Darba devēju konfederācijas ģenerāldirektore | − | L.Meņģelsone |
| Latvijas Darba devēju konfederācijas pārstāve | − | S.Siliņa |
| Latvijas Darba devēju konfederācijas pārstāve | − | I.Kiukucāne |
| Latvijas Tirdzniecības un rūpniecības kameras valdes priekšsēdētājs | − | J.Endziņš |
| Latvijas Tirdzniecības un rūpniecības kameras pārstāve | − | K.Zariņa |
| SIA "A.M.L." pārstāvis | − | G.Lūsis |
| Latvijas Viesnīcu un restorānu asociācijas prezidents | − | J.Naglis |
| Latvijas Viesnīcu un restorānu asociācijas pārstāve | − | S.Graikste |
| SIA “BT 1” pārstāve | − | I.Stebera |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 15.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas pārstāvja sniegto informāciju par tikšanās laikā ekspertu līmenī panākto konceptuālo vienošanos, ka, šķērsojot valsts ārējo sauszemes robežu, visiem ieceļotājiem jāveic eksprestesti (testēšanu nodrošinās 4 robežšķērsošanas vietās, pozitīva testa gadījumā transportēšana uz tūrisma mītni pašizolācijai). Iekšlietu ministrijai sagatavot priekšlikumus regulējuma redakcijai Ministru kabineta 2020.gada 9.jūnija noteikumiem Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360) un nosūtīt tos Veselības ministrijai.
2. Lai sagatavotu prezentāciju politiskai diskusijai par vakcinācijas priekšnosacījumiem darba pienākumu veikšanai, principiem vakcinācijas obligātuma noteikšanai un riskiem, ja teorētiski atsevišķām grupām tā tiktu noteikta kā obligāta, nosūtīt sēdes vadītājam tēžu veidā:
	1. Veselības ministrijai – epidemioloģisko / medicīnisko pamatojumu obligāta vakcinācijas pienākuma noteikšanai;
	2. Tieslietu ministrijai – satversmības risku izvērtējumu, nosakot vakcinācijas obligātumu;
	3. Ekonomikas ministrijai – ekonomisko risku izvērtējumu;
	4. Labklājības ministrijai – risku izvērtējumu no darba ņēmēju un darba devēju aspekta un kontekstā ar Darba likuma regulējumu.
3. Ministrijām nosūtīt Veselības ministrijai priekšlikumus vakcinācijas pret Covid-19 aptveres palielināšanas plānam un Veselības ministrijai sagatavoto plānu iesniegt izskatīšanai Starpinstitūciju sadarbības koordinācijas darba grupas 2021.gada 5.jūlija sēdē.
4. Pieņemt zināšanai Labklājības ministrijas, Izglītības un zinātnes ministrijas un Ekonomikas ministrijas pārstāvju sniegto informāciju par plānu un drošības protokolu izstrādes progresu nozaru gatavībai COVID-19 pārvaldībai jauna COVID-19 saslimušo skaita pieauguma gadījumā.
5. Ministrijām sadarbībā ar nozarēm turpināt darbu pie plānu un drošības protokolu izstrādes COVID-19 pārvaldībai jauna COVID-19 saslimušo skaita pieauguma gadījumā atbilstoši Veselības ministrijas rekomendācijām, lai nozares nepieciešamības gadījumā ir pilnībā gatavas D+ scenārijam (jauni un aktualizēti drošības protokoli; kontroles sistēma protokolu kontrolei; zaļais / dzeltenais / sarkanais režīms; testēšana; pastiprināta karantīnas un pašizolācijas ievērošanas kontrole).
6. Konceptuāli atbalstīt Pārresoru koordinācijas centra sagatavotos grozījumus noteikumos Nr.360 (datu analīze). Pārresoru koordinācijas centram precizēt noteikumu projekta redakciju atbilstoši sēdes dalībnieku komentāriem un precizēto noteikumu projektu nosūtīt Ekonomikas ministrijai iesniegšanai izskatīšanai Ministru kabineta 2021.gada 6.jūlija sēdē.
7. Pārresoru koordinācijas centram sagatavot redakciju grozījumiem Covid-19 infekcijas izplatības pārvaldības likumā, lai precizētu deleģējumu vakcināciju datu apstrādei, pamatojumu anotācijai un nosūtīt Kultūras ministrijai. Kultūras ministrijai sagatavoto redakciju iekļaut savā izskatīšanai Ministru kabinetā iesniegtajā likumprojektā.
8. Konceptuāli atbalstīt Izglītības un zinātnes ministrijas sagatavotos grozījumus noteikumos Nr.360 (pieaugušo izglītība) un Izglītības un zinātnes ministrijai iesniegt tos izskatīšanai Ministru kabineta 2021.gada 6.jūlija sēdē.
9. Konceptuāli atbalstīt Tieslietu ministrijas sagatavotos grozījumus noteikumos Nr.360 (svētdienas skolas + darba devēja tiesības apstrādāt vakcinēto/pārslimojošo datus). Tieslietu ministrijai precizēt noteikumu projektu atbilstoši Veselības ministrijas komentāriem un precizēto noteikumu projektu iesniegt izskatīšanai Ministru kabineta 2021.gada 6.jūlija sēdē.
10. Konceptuāli atbalstīt Veselības ministrijas sagatavotos grozījumus noteikumos Nr.360 (drošības prasības sasniedzot saslimušo kumulatīvo rādītāju 20 uz 100 000 iedzīvotāju) un Veselības ministrijai nosūtīt tos ministrijām izvērtēšanai. Veselības ministrijai precizēto noteikumu projektu iesniegt izskatīšanai Starpinstitūciju sadarbības koordinācijas darba grupas 2021.gada 5.jūlija sēdē.
11. Pieņemt zināšanai, ka Tieslietu ministrija vasarā pārskatīs Covid-19 infekcijas izplatības pārvaldības likuma regulējumu, sagatavos komentārus par pantiem, kuros aktualizējams regulējums, un nosūtīs ministrijām aktualizēšanai.
12. Konceptuāli atbalstīt Ekonomikas ministrijas sagatavoto grozījumu noteikumos Nr.360 1.punktu (bēru / kāzu organizēšana), 2.punkta regulējumu (saimniecisko pakalpojumu sniegšana un saņemšana noslēgtā telpā vai teritorijā organizētām grupām) izvērtēt kopīgi ar Veselības ministriju un turpināt izskatīt Starpinstitūciju sadarbības koordinācijas darba grupas 2021.gada 5.jūlija sēdē.

Sēdi slēdz plkst. 19.55

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu